

Broj: 8/2014

Tuzla, 16.01.2014.. godine

PREDMET: **Obavještenje/ Poziv**

Centri civilnih inicijativa (CCI) vas obavještava i ujedno poziva na Javnu tribinu **„Doprinos Skupštine u razvoju kantona: Program rada za  2014.godinu i realizacija Programa razvoja BPKGoražde”,** koja će se održati **21.01.2014..godine (utorak)** sa početkom u **14 sati,**u maloj sali JU Centra za kulturu Goražde.

Cilj tribine je omogućiti neposredan dijalog između građana i izabranih predstavnika sa područja Bosansko podrinjskog kantona Goražde.

Prisutni građani, predstavnici NVO sektora, privrednici i drugi će na ovoj tribini imati priliku **postaviti pitanja i dobiti odgovore,te eventualno pokrenuti inicijative** prema poslanicima Skupštine BPK.

Javna tribina je i mjesto gdje će poslanici imati priliku **da predstave svoj rad i pokažu kako i na koji način vide svoj doprinos i zastupaju interesa građana** na kantonalnom nivou.

Na javnu tribinu su pozvani slijedeći izabrani predstavnici:

**Dževida Mujković,** poslanik u Skupštini BPK (SDP)

**Rasim Mujagić**, poslanik u Skupštini BPK (NSRB)

**Mensud Borović**,poslanik u Skupštini BPK (SDA)

**Sabina Gušo**, poslanik u Skupštini BPK (SBB)

**Žuga Damir**,poslanik u Skupštini BPK (SBiH)

CCI već nekoliko godina aktivno nadgleda rad institucija vlasti u BiH, evaluirajući ga sa aspekta efektivnosti i efikasnosti. Ove analize se u kontinuitetu prezentuju građanima, a izvještaji o rezultatima monitoringa rada institucija vlasti, redovno privlače veliku pažnju medija i građana, stvarajući ozračje u kojem se promoviše odgovornost i transparentnost u radu javnih zvaničnika.Javne tribine koje se organizuju na cijelom području Bosne i Hercegovine su naš prilog demokratizaciji društva i stvaranju navike da građani kroz neposredno učešće učestvuju i utiču na donošenje odluka koje su značajne za njihov život.

Sve javne tribine će biti snimane i u saradnji sa BH1 emitovane kao serijal koji promoviše praksu neposredne komunikacije građana i njihovih izabranih predstavnika.

*Za sve dodatne informacije molimo da kontaktirate Dževada Glinca na tel. 035/247-740 ili*

*mob. 061/283-587, e-mail:* [*dzevad@ccibh.org*](mailto:dzevad@ccibh.org)